انا قراءت ورجعت الاسئله عن التحرش والسبب وكده وكنت بتعلم وبنفذ بس دلوقتى الشخص اللى كان بيتحرش بيا جيه البيت عندنا هيقعد فتره وصوته بيعصبنى وبيعفرتنى اوى وكاره نفسى ومحدش يعرف حاجه ومش عارفه اعمل ايه بس فعلا انا بنهار 😭😭😭😭😭 ممكن تساعدنى بالله عليك
مش قادر أحدد إمكانياتك ومواردك الذاتية والاجتماعية، لكن كخطوط عامة: ١- من حقك تبدي رفضك لوجود شخص في بيت العائلة. ٢- من حقك ترفض التواجد في نفس مكانه، ولو تسائل تقدر تتكلم بوضوح: أنت أذتني في طفولتي وأنا هنا ودلوقت مش مسامحك ولو ده حصل هبلغك، وأنت مصدق ومؤمن أن الإساءات لا تسقط بالتقادم. ٣- أقولها تاني: "الإساءات لا تسقط بالتقادم". ٤- ممكن تقول لصاحب القرار: فلان كان بيضايقني طول طفولتي يا والدي -مثلاً- وأنا مكنتش باخد حقي، ووجوده قدامي بيفكرني بده، فأنا محتاج أحس إنك رافض ده معايا وعشان كدة بطلب منك متعرضش عليه إطالة المكث عندنا. صيغها بطريقتك. وربنا معاك. :)